CELEX: 32020R1069
Language: sk
Date: 2020-06-19 00:00:00
Title: Delegované nariadenie Komisie (EÚ) 2020/1069 z 19. júna 2020, ktorým sa mení delegované nariadenie (EÚ) č. 877/2013, ktorým sa dopĺňa nariadenie Európskeho parlamentu a Rady (EÚ) č. 473/2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne

21.7.2020   
               
               
                  SK
               
               
                  Úradný vestník Európskej únie
               
               
                  L 234/8
               
            
         DELEGOVANÉ NARIADENIE KOMISIE (EÚ) 2020/1069
         z 19. júna 2020,
         ktorým sa mení delegované nariadenie (EÚ) č. 877/2013, ktorým sa dopĺňa nariadenie Európskeho parlamentu a Rady (EÚ) č. 473/2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 473/2013 z 21. mája 2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (1), a najmä na jeho článok 10 ods. 3,
         keďže:
         
                     (1)
                  
                  
                     Podľa vyhlásenia Rady guvernérov Európskeho mechanizmu pre stabilitu z 15. mája 2020 môžu členské štáty, ktorých menou je euro, dostať finančnú pomoc v rámci podpory vzhľadom na krízu spôsobenú pandémiou, ktorej základom je úverová linka s dodatočnými podmienkami v rámci Európskeho mechanizmu pre stabilitu prispôsobená špecifickej situácii v súvislosti s pandémiou COVID-19.
                  
               
                     (2)
                  
                  
                     Členské štáty, ktoré využívajú podporu vzhľadom na krízu spôsobenú pandémiou, predovšetkým nie sú povinné vykonávať nové opatrenia v príslušnej oblasti politiky. Jedinou požiadavkou je, aby sa úverová linka využívala na financovanie priamych a nepriamych nákladov na zdravotnú starostlivosť, liečbu a prevenciu v súvislosti s pandémiou COVID-19.
                  
               
                     (3)
                  
                  
                     Podľa článku 2 ods. 3 a 4 nariadenia Európskeho parlamentu a Rady (EÚ) č. 472/2013 (2) má členský štát, ktorý čerpá podporu vzhľadom na krízu spôsobenú pandémiou, podliehať sprísnenému dohľadu.
                  
               
                     (4)
                  
                  
                     V súlade s článkom 3 ods. 2 uvedeného nariadenia sa majú uplatňovať požiadavky na podávanie správ, ktoré sú stanovené v článku 10 nariadenia (EÚ) č. 473/2013 a podrobnejšie opísané v delegovanom nariadení Komisie (EÚ) č. 877/2013 (3).
                  
               
                     (5)
                  
                  
                     V nariadení (EÚ) č. 472/2013 sa uvádza, že stupeň hospodárskeho a rozpočtového dohľadu by mal byť primeraný a úmerný závažnosti vyskytnutých finančných ťažkostí a mala by sa pri ňom riadne zohľadniť povaha prijatej finančnej pomoci.
                  
               
                     (6)
                  
                  
                     Delegované nariadenie (EÚ) č. 877/2013 by sa preto malo zodpovedajúcim spôsobom zmeniť.
                  
               
                     (7)
                  
                  
                     So zreteľom na veľmi špecifický a obmedzený rozsah pôsobnosti podpory vzhľadom na krízu spôsobenú pandémiou je preto vhodné vymedziť požiadavky na podávanie správ, ktoré sú v uvedenom prípade uplatniteľné. Nemala by tým byť dotknutá štruktúra podávaných správ, ktoré sa požadujú v prípade, ak sa na členský štát vzťahuje postup pri nadmernom deficite podľa článku 126 ZFEÚ alebo ak členský štát podlieha sprísnenému dohľadu z iných dôvodov, než je čerpanie podpory vzhľadom na krízu spôsobenú pandémiou,
                  
               PRIJALA TOTO NARIADENIE:
         
            Článok 1
            Delegované nariadenie (EÚ) č. 877/2013 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           
                           Predmet úpravy
                           V tomto nariadení sa stanovujú špecifikácie v súvislosti s obsahom správ, ktoré sú členské štáty, ktorých menou je euro, povinné podávať podľa článku 10 ods. 3 nariadenia (EÚ) č. 473/2013.“
                        
                     
                  
                        2.
                     
                     
                        Vkladá sa tento nový článok 2a:
                        
                           „Článok 2a
                           Štruktúra a obsah správ podávaných členskými štátmi, ktoré podliehajú sprísnenému dohľadu podľa článku 2 ods. 3 a 4 nariadenia (EÚ) č. 472/2013 v dôsledku toho, že čerpali podporu vzhľadom na krízu spôsobenú pandémiou z Európskeho mechanizmu pre stabilitu
                           
                              1.   Ak členský štát podlieha sprísnenému dohľadu výhradne preto, že čerpal podporu vzhľadom na krízu spôsobenú pandémiou z Európskeho mechanizmu pre stabilitu, požiadavka týkajúca sa podávania správ v aktuálnom roku podľa článku 10 nariadenia (EÚ) č. 473/2013 sa vzťahuje na využívanie finančných prostriedkov podpory vzhľadom na krízu spôsobenú pandémiou na pokrytie priamych a nepriamych nákladov na zdravotnú starostlivosť, liečbu a prevenciu v súvislosti s pandémiou COVID-19.
                           
                           
                              2.   Správy obsahujú tabuľku uvedenú v prílohe II.“
                           
                        
                     
                  
                        3.
                     
                     
                        Názov prílohy sa nahrádza takto:
                        „PRÍLOHA I“.
                     
                  
                        4.
                     
                     
                        Dopĺňa sa táto nová príloha II:
                        
                           
                              „PRÍLOHA II
                              
                                 Tabuľka, ktorá sa má predkladať na štvrťročnom základe
                              
                              
                                 Náklady súvisiace s pandémiou COVID-19
                              
                              
                                           
                                       
                                       
                                          
                                             Rok 2020
                                          
                                       
                                       
                                          
                                             Rok 2021
                                              (*1)
                                          
                                       
                                       
                                           
                                       
                                    
                                          
                                             v miliónoch EUR
                                          
                                          
                                             Časové rady údajov aktuálnych ku koncu štvrťroka, pre ktorý sa predkladá príslušná správa
                                          
                                       
                                       
                                          
                                             Q1
                                          
                                       
                                       
                                          
                                             Q2
                                          
                                       
                                       
                                          
                                             Q3
                                          
                                       
                                       
                                          
                                             Q4
                                          
                                       
                                       
                                          
                                             Q1
                                          
                                       
                                       
                                          
                                             Q2
                                          
                                       
                                       
                                          
                                             Q3
                                          
                                       
                                       
                                          
                                             Q4
                                          
                                       
                                    
                                          
                                             Náklady na zdravotnú starostlivosť, liečbu a prevenciu, ktoré priamo súvisia s pandémiou COVID-19
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Položka]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Prípadné ďalšie položky]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Časť celkových výdavkov na verejnú zdravotnú starostlivosť, ktorá podľa odhadov priamo alebo nepriamo súvisí s riešením vplyvu COVID-19 na systém zdravotnej starostlivosti 
                                              (*3)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Položka]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Prípadné ďalšie položky]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Ďalšie nepriame náklady na zdravotnú starostlivosť, liečbu a prevenciu v súvislosti s krízou spôsobenou ochorením COVID-19
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Položka]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Prípadné ďalšie položky]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        “
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a je priamo uplatniteľné v členských štátoch v súlade so zmluvami.
            V Bruseli 19. júna 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 140, 27.5.2013, s. 11.
         
            (2)  Nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (Ú. v. EÚ L 140, 27.5.2013, s. 1).
         
            (3)  Delegované nariadenie Komisie (EÚ) č. 877/2013 z 27. júna 2013, ktorým sa dopĺňa nariadenie Európskeho parlamentu a Rady (EÚ) č. 473/2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 244, 13.9.2013, s. 23).
         
            (*1)  Posledný rok obdobia dostupnosti alebo možného vyplatenia podpory vzhľadom na krízu spôsobenú pandémiou (podľa toho, čo nastane skôr) je zároveň posledným rokom podávania správ, s výnimkou prípadu, ak členský štát ešte nevyužil všetky čerpané finančné prostriedky.
         
            (*2)  Prípadné položky a podpoložky spolu s príslušnými vysvetleniami, ktoré Komisii umožňujú vykonať zmysluplné posúdenie.
         
            (*3)  To môže zahŕňať okrem iného aj výdavky na nemocnice, liečbu a rehabilitačnú starostlivosť, ambulantnú liečbu a rehabilitačnú starostlivosť, diagnostiku, lieky, preventívnu zdravotnú starostlivosť, zdravotnícke orgány a dlhodobú starostlivosť súvisiacu so zdravím.